Rekviem for en spansk bonde

Rekviem for en spansk bonde (Réquiem por un campesino español) er en kort roman skrevet av Ramón J. Sender. Den omhandler tankene og minnene til Mosen Millan, en katolsk sogneprest, som sitter i sakristiet i kirken i en navnløs aragonesisk landsby. Han forbereder seg på å holde messe for den unge bonden Paco, som ble drept av nasjonalisthæren ett år tidligere, da den spanske borgerkrigen brøt ut. Mens han sitter der, blir tankene hans avbrutt av at en altergutt kommer og går. Altergutten går og nynner på en ballade.

Romanen ble opprinnelig utgitt med tittelen Mosen Millan i 1953, men forfatteren endret tittelen i 1960 for å endre fokuset fra presten til hovedpersonen, bonden Paco.

Figurer 

 Mosen Millan
 altergutten
 Paco, den unge bonden
 Agueda, Pacos kone
 Don Gumersindo
 Don Valeriano
 Castulo Perez
 La Jeronima, jordmoren
 skomakeren

Bøker fra 1953